**กติกาการรับสมัคร และหลักเกณฑ์การตัดสิน**

**โครงการ Community Day การประชุมบริการวิชาการระดับชาติ ครั้งที่ 1**

**“U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน”**

 การส่งผลงานบริการวิชาการเข้าประกวดในโครงการCommunity Day การประชุมบริการวิชาการระดับชาติ ครั้งที่ 1 ภายใต้ หัวข้อ“U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน” คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี มีกติกาการรับสมัคร และหลักเกณฑ์ การตัดสิน ตามรายละเอียดดังนี้

**1.กติกาการรับสมัคร**

 **1.1 คุณสมบัติ**

 1) หน่วยงานที่สามารถส่งผลงานได้ ต้องสังกัดคณะ หรือหน่วยงานทั้งภายในมหาวิทยาลัยราชภัฏอุบลราชธานี หรือเครือข่ายมหาวิทยาลัยราชภัฏ

 2) ส่งผลงานได้หน่วยละไม่เกิน 1 ผลงาน/โครงการ

 3) ผลงาน/โครงการที่ส่งเข้าประกวดต้องเป็นโครงการตามแผนกลยุทธ์หรือแผนปฏิบัติราชการ เพื่อการพัฒนาท้องถิ่น ประจำปีงบประมาณ พ.ศ.2565 ของคณะหรือหน่วยงาน หรือมหาวิทยาลัย

 **1.2 วิธีการสมัคร**

คณะ หรือหน่วยงาน หรือมหาวิทยาลัยที่ประสงค์จะส่งโครงการ/ผลงานเข้าประกวดสามารถดำเนินการ ดังนี้

 1) ส่งแบบฟอร์มใบสมัคร เพื่อแสดงความจำนงเข้าร่วมประกวดผลงานบริการวิชาการ ภายใต้หัวข้อ “U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน” ตามแบบฟอร์มที่กำหนด

 2) ส่งแบบฟอร์มโครงการบริการวิชาการภายใต้หัวข้อ “U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน” ที่จัดพิมพ์ด้วยกระดาษ A4 ตัวอักษร TH SarabunPSK 16 Pt ประกอบด้วยข้อความ กราฟ ตาราง รูปภาพ รวมทั้งสิ้นไม่เกิน 20 หน้า จำนวน 1 ชุด โดยมีหัวข้อและรายละเอียดสำคัญ ดังนี้

 **ส่วนนำ**

 - ปกหน้า ประกอบด้วยชื่อหน่วยงาน หรือชื่อกลุ่ม และชื่อผลงานที่ส่งเข้าประกวด

 - รายละเอียดของสมาชิกกลุ่ม (ตำแหน่ง หน้าที่)

 **เนื้อหา**

- บทสรุปโครงการ

 - ความเป็นมา วัตถุประสงค์ ตัวชี้วัด ขั้นตอนหรือวิธีการดำเนินงาน

 - การมีส่วนร่วมของภาคีเครือข่ายความร่วมมือ ที่ครอบคลุมพื้นที่การดำเนินงานของผู้รับบริการ และความยั่งยืนของโครงการ

 - ผลลัพธ์ ผลสัมฤทธิ์ และผลกระทบเชิงบวกกับชุมชนท้องถิ่น ในประเด็นสำคัญอย่างเป็นรูปธรรม

 - การบูรณาการกับพันธกิจของมหาวิทยาลัย

 - นวัตกรรม หรือแนวปฏิบัติที่ดี

 - ความคุ้มทุน ความคุ้มค่าของโครงการ/ผลงาน

 - ภาคผนวก ประกอบด้วยร่องรอยหลักฐาน ข้อมูล รูปภาพประกอบต่าง ๆ

 3) วิธีการส่งผลงานเข้าประกวด

 สามารถส่ง File word/PDF มาที่ E – mail: Research.human.ubru@gmail.com หรือ งานวิจัยและบริการวิชาการ ชั้น 2 อาคาร 20 คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี ภายใน วัน **พฤหัสบดี ที่ 8 ธันวาคม 2565**

 ติดต่อประสานงาน 045 – 352-000 ต่อ 2065

 มือถือ คุณวิจิตร อินทนาม โทร 065-324-0015 หรือนายน้อม แก่นจันทร์ โทร 088-339-4373

**2. หลักเกณฑ์การตัดสิน**

 การตัดสินแบ่งเป็น 2 รอบ คือ รอบคัดเลือกและรอบตัดสิน โดยมีวิธีการพิจารณาและหลักเกณฑ์การพิจารณาดังนี้

 **2.1 รอบคัดเลือก**

 1) วิธีการพิจารณา

 1.1) คณะกรรมการแต่ละท่านพิจารณาการให้คะแนนจากเอกสารผลงานบริการวิชาการภายใต้หัวข้อ **“U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน”** ตามแบบฟอร์มที่กำหนด และให้คะแนนในใบลงคะแนนรอบคัดเลือก โดยส่งผลคะแนนภายในวันที่พิจารณา

 1.2) เรียงลำดับคะแนนเฉลี่ยของผลงาน

 1.3) ผลงานที่มีคะแนนเฉลี่ยลำดับที่ **1–10** จึงจะผ่านเข้ารอบตัดสิน ซึ่งจะประกาศผลโครงการฯที่ผ่านเข้ารอบตัดสิน **วันเสาร์ ที่ 10 ธันวาคม 2565** ทาง http://www.human.ubru.ac.th

 1.4) ผลการตัดสินของคณะกรรมการถือเป็นที่สิ้นสุด

 2) หลักเกณฑ์การพิจารณา

 คะแนน 100 คะแนน พิจารณาจาก

|  |  |
| --- | --- |
| **ประเด็นการให้คะแนน** | **คะแนน** |
| 1.ความเป็นมา วัตถุประสงค์ ตัวชี้วัด ขั้นตอนหรือวิธีการดำเนินงาน | 10 |
| 2.การมีส่วนร่วมของภาคีเครือข่ายความร่วมมือ ที่ครอบคลุมพื้นที่การดำเนินงาน ขอบข่ายผู้รับบริการ และความยั่งยืนของโครงการ | 20 |
| 3.ผลลัพธ์ ผลสัมฤทธิ์ และผลกระทบเชิงบวกกับชุมชนท้องถิ่น ในประเด็นสำคัญอย่างเป็นรูปธรรม | 30 |
| 4.การบูรณาการกับพันธกิจของมหาวิทยาลัย | 10 |
| 5.นวัตกรรม หรือแนวปฏิบัติที่ดี | 10 |
| 6.ความคุ้มทุน ความคุ้มค่าของโครงการ/ผลงาน | 20 |
| **รวม** | **100** |

 **2.2 รอบตัดสิน**

1) วิธีการพิจารณา

 การพิจารณาผลงานที่ผ่านเข้ารอบลำดับที่ 1-10 ต้องนำเสนอผลงานในรูปแบบนิทรรศการ ดังนี้

 - นำเสนอผลงานต่อสาธารณชนในรูปแบบการแสดงนิทรรศการ (100 คะแนน) และรางวัล (Popular Vote) โดยให้จัดแสดงนิทรรศการตามรายละเอียด ดังนี้

 - ขนาดพื้นที่จัดนิทรรศการ 2 x 2 เมตร ต่อ 1 ผลงาน

 - บอร์ด ขนาดกว้าง 1x2 เมตร จำนวน 2 บอร์ด

 - โต๊ะหน้าขาว ขนาด 0.60x1.80 เมตร จำนวน 1 ตัว

 - สามารถเข้าจัดนิทรรศการได้ ในวัน 19 ธันวาคม พ.ศ.2565 เวลา 15.00 ณ หอปะชุมไพรพะยอม มหาวิทยาลัยราชภัฎอุบลราชธานี โดยติดต่อกับคุณวิจิตร อินทนาม โทร 065-324-0015 หรือนายน้อม แก่นจันทร์ โทร 088-339-4373

 2) คณะกรรมการแต่ละท่านให้คะแนนจากการพิจารณาการนำเสนอ และการตอบข้อซักถามโดยให้คะแนนในใบลงคะแนนรอบตัดสินอย่างอิสระ เป็นการลงคะแนนเฉพาะตน และส่งผลคะแนนภายในวันที่พิจารณา

 3) ผลงานที่มีคะแนนเฉลี่ยลำดับที่ 1 รับรางวัลชนะเลิศ จะได้เกียรติบัตร โล่รางวัล และเงินรางวัล 5,000 บาท

 4) ผลงานที่มีคะแนนเฉลี่ยลำดับที่ 2 รับรางวัลรองชนะเลิศอันดับหนึ่ง จะได้เกียรติบัตร โล่รางวัล และเงินรางวัล 3,000 บาท

 5) ผลงานที่มีคะแนนเฉลี่ยลำดับที่ 3 รับรางวัลชนะเลิศอันดับสอง จะได้เกียรติบัตร โล่รางวัล และเงินรางวัล 2,000 บาท

 6) ผลงานที่มีคะแนนเฉลี่ยลำดับที่ 4 - 10 รับรางวัลชมเชย จะได้เกียรติบัตร และเงินรางวัล 1,000 บาท

 7) ผลงานที่มีคะแนนความนิยมจากผู้ลงทะเบียนร่วมงานมากที่สุด (Popular Vote) รับรางวัลพิเศษและเงินรางวัล 1,000 บาท

 2) หลักเกณฑ์การพิจารณา

 คะแนนเต็ม 100 คะแนน พิจารณาจาก

 การนำเสนอผลงานในรูปแบบนิทรรศการ 100 คะแนน

|  |  |
| --- | --- |
| **ประเด็นการให้คะแนน** | **คะแนน** |
| 1.ความสวยงานและความน่าสนใจของนิทรรศการ - ด้านการออกแบบบูธนิทรรศการ - ความเหมาะสมของวัสดุที่จัดกับขนาดพื้นที่ - บรรยากาศในบูธนิทรรศการ การดึงดูดผู้ชม | 30 |
| 2.รูปแบบ เทคนิค และวิธีการ - วิธีการ เทคนิคการนำเสนอ  - ขั้นตอน ลำดับเนื้อหา น่าสนใจ - สื่อประกอบที่ใช้ในบูธนิรรศการ | 40 |
| 3.เนื้อหาผลงาน ผลิตภัณฑ์และนวัตกรรม - แสดงถึงยุทธศาสตร์การพัฒนาท้องถิ่น - ผลิตภัณฑ์ สิ่งประดิษฐ์ บริการ กรรมวิธีที่เกี่ยวข้องกับการผลิต การบริหารจัดการ การตลาด | 30 |
| **รวม** | **100** |

 2.3) รางวัลพิเศษ (Popular Vote) ดูจากคะแนนความนิยมจากผู้ลงทะเบียนร่วมงาน

หมายเหตุ :

 1.ผู้ลงทะเบียนร่วมงานจะได้รับสิทธิ์ลงคะแนนนิทรรศการ 1 สิทธิ์

 2.เปิดโหวตตั้งแต่เวลา 08.30 – 11.00 น. ในวันจัดโครงการ